Historizismo (filosofia)

Historizismoa gizarte bateko gertakizunak ulertzeko historiaren garrantzia azpimarratzen duen ikuspegi filosofikoa da. Modernitatean garrantzi berezia hartuko du Hegel bezalako filosofoengatik.Azurmendi, Joxe (2004): Filosofia Modernoa, 84. or. Historizismoa, sarri, bai onesteko zein gaitzesteko, erlatibismoarekin lotu izan da eta positibismoarekin talkan. Historizismoa eskola bat baino ikuspegi bat den heinean teoria filosofiko ezberdinak hartu ditzake bere baitan eta garapen ezberdinak izan ditzake, historizismo antropologikoa, epistemologikoa edo ontologikoa kasu.

 Kritikak 
Historizismoari egindako kritika nagusiak bi esparrutik datoz. Estrukturalismotik, Louis Althusserek marxismoaren objektibotasuna azpimarratu nahiko du ikuspegi historizistaren aurka. Althusserrek Karl Marxen irakurketa humanista edo hegeliarra baztertu nahi du eta Das Kapital-eko Marxen irakurketa estrukturalista nabarmendu.Althusser, Louis (et al.) (1965): Lire le CapitalHall, Stuart (2025)[1977]: ”Oinarri eta superestruktura metafora birpentsatzen” Althusserren ikuspegi horren aurka, ordea, Stuart Hall bezalako autoreek Gramsciren pentsamenduan oinarritu eta marxismoaren ikuspegi historizista aldarrikatuko dute.Galfarsoro, Imanol (2012): “(Post)marxismoa, kultura eta eragiletasuna: ibilbide historiko labur bat”, 227, 228 or. Historizismoari egindako beste kritika zientziaren filosofiaren esparrutik dator Karl Popperen eskutik.Popper, Karl (1944): The Poverty of Historicism Popperrek ere Hegelen kutsua duen historizismoaren aurka jotzen du historiaren ikuspegi determinista duelakoan. Zenbaiten ustez Popper izan da, bere alorrean, historiari garrantzia eman dion lehen filosofo anti-historizista.Bengoetxea, Juan Bautista eta Eizagirre, Xabier (2003): Dogmak zientzian? Feyerabend, Kuhn, Popper, 24. or.

 Erreferentziak 

 Bibliografia 
 Althusser, Louis (et al.) (1965): Lire le Capital
 Apodaka, Eduardo (2024): Subjektuaren zainak eta adarrak, Bilbo, UEU. 
 Azurmendi, Joxe (2004): "Filosofia Modernoa" in Joxe Azurmendi (et al.): Filosofiako gida, Bilbo, UEU. 
 Bengoetxea, Juan Bautista eta Eizagirre, Xabier (2003): Dogmak zientzian? Feyerabend, Kuhn, Popper, Donostia, Jakin 
 Galfarsoro, Imanol (2012): “(Post)marxismoa, kultura eta eragiletasuna: ibilbide historiko labur bat” in Alaitz Aizpuru (et al.): Euskal Herriko pentsamenduaren gida, Bilbo, UEU. 
 Galparsoro, Jose Ignacio (2008): "Aro Garaikidea. Filosofia Kontinentala" in Agustin Arrieta eta Ibon Uribarri (koord.): Filosofiaren historia, Donostia, Elkar. 
 Hall, Stuart (2025)[1977]: ”Oinarri eta superestruktura metafora birpentsatzen” in Stuart Hall: Kultura, aurkakotasuna eta boterea, Iruñea, Katakrak. 
 Popper, Karl (1944): The Poverty of Historicism

 Ikus gainera 
 Erlatibismo
 Hermeneutika
 Epistemologia
 Historiaren filosofia

 Kanpo estekak 

Kategoria:Historia
Kategoria:Historiaren teoria
Kategoria:Historiografia
Kategoria:Filosofia
Kategoria:Filosofia kontinentala
Kategoria:Historiaren filosofia